Den Vest-Sjællandske Avis, 1816-07-16
Oversigt. af Dagens udenlandske Nyeheder. Staterne udvikle deres Kræfter i denne Fredens Tilstand og forberede sig til nye Foretagender. J Archangel ved det hvide Hav, Ruslands nordligste Krigshavn, ere den 26 Mai d. A. to Orlogskibe paa 74 Kanoner og to Fregatter, en paa 36 og en paa 26 Kanoner løbne af Stabelen. Paa de store canadiske Søer, dette Hovedpunkt for Englændernes Iversyge mod Nordamerikanerne, forstærke hiin deres Flotiller af al Magt, de give saa stærke Haandpenge til Matroserne, saa at hele Mandskabet paa de brittiske Kofardiskibe der deserterede; de Kiøbmænd i London, som handle paa Qvebeck begave sig til Chefen for Admiralitetet Lord Melville, for at besvære sig derover; han unddrog sig fra at svare paa deres Spørgmaal om Hensigten af disse Udrustninger. – Den gamle engelske Admiral Jerwis, Greven af St. Vincent, nu 83 Aar, bekiendt at sin store Søe=Seier ved Forbierget af dette Navn, og af sin retskafne Character, da han som Chef for Admiralitetet vilde giøre Ende paa alt det Underslæb, som fandt Sted ved den engelske Marine, har faaet en Hilsen fra Napoleon, som for nogen Tid siden sagde til Capitain Bowen bring en gammel Soldats Hilsen til en gammel engelsk Søemand, han er en brav Mand og en meget god Søemand, den største som det engelske Folk nogentid har havt. – Man har Efterretninger fra Teneriffa, der ere den 1ste Mai de to engelske Skibe Newkastle og Orontes ankome, hvoraf det første har Admiral Malcolm og de russiske og franske Commissarier ombord, som skal gaae til St. Helene, og det sidste den østerrigske Baron v. Stürmer med hans Gemalinde og Følge. – Fra de fremmede Verdens Deele ere forresten Efterretningerne sparsomme; i Sydamerika skal General Bolivar være landet paa Øen St. Margaritha, have indsperret Spanierne i Staden Assumsion, hvilken man ikke troer at kunde holde sig. – Den franske General Humbert, som i det franske Directoriums Tid giorde en mærkværdig Landgang paa Jrland, men blev der fanget, har samlet et Antal af 1000 Mand ved Staden Nye Orleans i Nordamerika, hvormed han vil støde til Jndependenterne i Mexico og forsøge sin Lykke i Friehedens nye Land. – Der skrives fra Ostindien at Rajahen af Napoul vil ikke holde Fredstractaten, men at han forsøger igien paa at tage de tabte Besiddelser tilbage. Naar der er Krig, saa udmærker Sommeren sig ved Krigsbegivenheder, og naar der er Fred, ved Reiser. Kongen af Baiern bereiser sine nye rhinske Provindser og modtages med en Jubel, som man kan vente sig at maatte finde Sted, naar en ædel og oplyst Fyrste for første Gang modtages igien af sine gamle Undersaattere, som ere vendte tilbage under hans Scepter; han har nyelig været i Lan dan og Zweibrücken. - Den engelske Oppositions Taler Brougham har passeret Paris paa sin Reise til Schweitz. - Hertugen af Wellington er ganske uformodentlig kommet til London, som man siger for bruge Badet i Cheltenham formedelst sin Sundheds Skyld, da Prinds=Regenten, efter at have holdet sin Tale, kiørte tilbage fra Parlamentet, saa sluttede han sig til Processionen, som ledsagede ham; Folket kiendte ham, stimlede omkring Vognen og løftede Hænderne i Veiret med jublende Biefald; han gav dem Haanden, som kom ham nærmest, og de, som denne Lykke vederfoer, omtalte den med Glæde; da Hertugen ikke har været i England siden han vandt den store Seier, saa fryder man sig saameget over at see ham. Den 3die Juli havde Prindsesse Charlotte og hendes Gemal gjort et stort Giestebud til hans Ære; men han kunde ikke komme, da han allerede var inviteret hos Lord Castlereagh; men han gjorde samme Dag det kongelige Par sin Opvartning; han seer meget sund og frisk ud. – Samme Hæder nyder hans tappre Medkriger Fyrsten Blücher, som nu opholder sig i Carlsbad, hvor Staden Berlin har ladet ham overlevere en Lykønskningsskrivelse i Anledning af Overgivelsen af Staden Paris den 3 Juli 1815. – Den 30 Juni har den neapolitanske Minister Fyrst Ruffo høitideligen anholdt hos den østerrigske Keiser og Erkehertuginde Clementines Haand for Prinds Leopold af begge Sicilierne, ligesom ogsaa hos Hertuginden selv. - Keiseren har skienket Fyrsten af Metternich til Belønning, for sine Fortienester af Staten, den prægtige Eiendom Johannesberg i Rheingau. – Den franske Marqvis de Riviere er kommet til Constantinopel.